《将进酒》
元代·刘崧

高堂帟帐围暖烟，繁弦急管喧两筵。主人敬客奉觞酒，再拜客前百千寿。

玻瓈鸭绿鹅乳黄，紫檀夜压松花香。吴姬窈窕解歌舞，眉黛娇春凝煖光。

古来豪杰重然诺，意气相倾等山岳。腰间自有双吴钩，换酒醉君君莫愁。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。